Úrad vlády SR						Na rokovanie vlády SR
Sekcia hospodárskej politiky					dňa: 4.9.2002
								 k číslu: 5795/2002
                               	     k bodu: 5

S t a n o v i s k o

k Správe o plnení Štátneho rozpočtu Slovenskej republiky za I. polrok 2002

I.

	Správu predkladá minister financií na základe Plánu hlavných úloh vlády Slovenskej republiky na rok 2002. Materiál obsahuje návrh uznesenia vlády SR, návrh uznesenia NR SR, Správu o plnení príjmov a výdavkov...  a prílohy, ktoré obsahujú informáciu o hospodárení s rozpočtovými rezervami, o súhrne rozpočtov obcí a samosprávnych krajov a tabuľky.
 
	Štátny rozpočet SR za I. polrok 2002 vykázal príjmy 102 802,4 mil. Sk, výdavky 127 463,5 mil. Sk. Celkový schodok štátneho rozpočtu za I. polrok 2002 je 24 661,1 mil. Sk, bez výdavkov na reštrukturalizáciu bánk  15 116,9 mil. Sk.

II.

Vzhľadom na charakter materiálu sa pripomienkové konanie neuskutočnilo. 

III.

Predkladaný materiál hodnotí fiškálny vývoj v 1. polroku 2002, pričom súčasne upozorňuje na potrebu riešenia rizika prekročenia rozpočtovaného schodku o cca    10-11 mld. Sk. Vzhľadom na uvedené sa v bode C.1. uznesenia navrhuje, aby minister financií do 31.8.2002 predložil návrh na diferencované viazanie výdavkov rozpočtových kapitol schváleného rozpočtu.

Výsledky rozpočtového hospodárenia v I. polroku 2002 ovplyvnili viaceré faktory, najmä však časové neplnenie príjmov rozpočtu, a to najmä nedaňových príjmov  o 5,0 mld. Sk a príjmov zo splácania úverov a pôžičiek o 5,0 mld. Sk. Na druhej strane sa časovo prekročili bežné výdavky o 4,9 mld. Sk a výdavky súvisiace s financovaním majetku a poskytovaním úverov o 0,9 mil. Sk.

Z á v e r:
Na rokovaní vlády SR odporúčame bližšie ozrejmiť riziká, ktoré sú sumárne kvantifikované v rozsahu cca 10-11 mld. Sk a aktualizovať termín plnenia úlohy C.1.

Bratislava 26.8.2002